PLANINSKO DRUŠTVO CELJE MATICA                                                        CELJE, 27.01.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 03 492 4851

N A  S T R E H O  Č I Č A R I J E

P L A N I K, 1272 M,

V NEDELJO, 5. FEBRUARJA 2006

ISTRO IN SLOVENIJO BOLJ LOČUJEJO KOT ZBLIŽUJEJO

TRI PO TRIDESET KILOMETROV DOLGE KORALDE VRHOV OB DRŽAVNI MEJI.

ČEZ VSE TRI OVIRE SE JE PREBILA TER ČEZ KRAŠKI ROB DO PULJA ZDRSNILA

LE STARA IN DANES SKORAJ POZABLJENA CESARSKA CESTA Z DUNAJA SKOZI GOLAC.

DANAŠNJI PROMET DRVI RAJŠI OB ZAHODNI ALI VZHODNI OBALI POLOTOKA,

PRI ČEMER SE NA DALEČ IZOGNE HRIBOVITE ČIČARIJE.

MI PA SE BOMO POVZPELI

NA SAMO RAZGLEDNO STREHO ČIČARIJE, PREHODILI DEL NAJVIŠJEGA SLEMENA,

IN SESTOPILI ČEZ ROB OB JUŽNO VZNOŽJE BELE ISTRE.

VEČJI DEL POTI PELJE PO NARAVNEM PARKU UČKE,

KI SO GA RAZGLASILI LETA 1999 IN KI OBSEGA TUDI DEL ČIČARIJE. VABLJENI!

S POSTAJALIŠČA PRED PARKIRNO STAVBO OB LJUBLJANSKI CESTI
SE Z NAROČENIM AVTOBUSOM ODPELJEMO OB PETIH ZJUTRAJ, 5.00.

Z OSEBNO IZKAZNICO SE PREDSTAVIMO NA MEJNEM PREHODU JELŠANE,

ODKODER SE PO NOVI AVTOMOBILSKI CESTI HITRO SPUSTIMO DO KVARNERSKE OBALE.

V MATULJIH IZBEREMO NOVO CESTO PROTI UČKI,

A LE KAKŠEN KILOMETER PRED PREDOROM ZAVIJEMO Z NJE V VEPRINAC, 450 M.

KRAJ SE JE RAZVIL OKROG STARODAVNEGA LIBURNIJSKEGA GRADIŠČA,

KJER DANES STOJI CERKEV SVETEGA MARKA, 519 M.

IZPRED CERKVE JE LEP RAZGLED NA OPATIJO,

OD KATERE NAS LOČI 950 STOPNIC ALI POLDRUGA URA VZPONA...

BLIZU VEPRINCA SE S CESTE ČEZ PRELAZ POKLON

ODCEPI OZNAČENA GOZDNA CESTA, KI PO JUŽNEM POBOČJU BUDIŠINCA

PRIPELJE DO LOVSKE KOČE BRDO, ŽE OKOLI 800 M.

KMALU ZATEM NAS OZNAČENA STEZA NA LEVI ŽELI ZVABITI NA BRLOŽNIK, 1093 M,

A DESET MINUT POZNEJE MORAMO NA KRIŽIŠČU PRI JAVORU RES KRENITI NA LEVO.

LE TAKO PRIDEMO NA SEDLO MED PLANIKOVIMA VRHOVOMA.

LEVO OD SEDLA OBIŠČEMO NAJPREJ MALI PLANIK, 1259 M,

NATO PA SE MORAMO POTRUDITI ŠE NA VELI PLANIK, 1272 M.

POT SE NAMREČ PO SLEMENU NADALJUJE ČEZ ŠKRLJAVNIK, 1067 M,

IN PRIPELJE DO PLANINSKE KOČE PRI KORITIH, 1010 M,

KI SO JO LETA 1989 ZGRADILI PLANINCI IZ PULJA.

S PET MINUT ODDALJENIH KORIT
STOPIMO ZA SLOVO OD TEGA IDILIČNEGA KRAJA NA HIŠNI BRAJKOV VRH, 1091 M,

ČE NAM ŽE ZMANJKUJE ČASA ZA NEKOLIKO BOLJ ODDALJENI ŽUPANJ VRH, 1138 M.

MIMO KORIT SESTOPIMO V BRGUDAC, 749 M.

ČETUDI JE BILA NAJVIŠE LEŽEČA VAS ČIČARIJE MED VOJNO POŽGANA,

JE LETA 1950 V NJEJ ŽIVELO ŠE PET STO LJUDI, SEDAJ PA LE TRIJE STARCI.

Z VKLJUČITVIJO V NARAVNI PARK ŽELE REŠITI KRAJ PRED POPOLNIM PROPADOM.

IZ BRGUDCA NADALJUJEMO SESTOP PO OZNAČENI POTI SKOZI SEMIČ IN PRISTAVO
NA ŽELEZNIŠKI RAZCEP IN POSTAJO V LUPOGLAVU, 400 M,

KJER PO SEDMIH URAH HOJE SKLENEMO PREČENJE BELE ISTRE.

NAMESTO VLAKA NAS ČAKA NAŠ ŽE MALCE ZASKRBLJENI VOZNIK,

KI SE JE BIL SEM SKORAJ PO RAVNEM PRIPELJAL IZ VEPRINCA SKOZI UČKO.

SKUPAJ NADALJUJEMO VOŽNJO MIMO BUZETA, 151 M,

IN ČEZ MEJNI PREHOD SOČERGO PROTI DOMU, KAMOR PRISPEMO DO DEVETIH ZVEČER.

POLEG OSEBNE IZKAZNICE ALI POTNEGA LISTA, PRIMERNE OBUTVE IN OBLAČIL

VZEMIMO S SABO TUDI NEKAJ HRVAŠKIH KUN PA SVETILKO ZA VSAK PRIMER.

PRIJAVIMO SE V DRUŠTVENI PISARNI NA STANETOVI 20,

KJER VPLAČAMO 4000 TOLARJEV ZA NAROČENI AVTOBUSNI PREVOZ.

P A  L E P  I Z L E T  V  I S T R O

IZLET PREDLAGAL TONE PRIMOŽIČ

